50 Cent

Curtis James Jackson III (gebore op 6 Julie 1975), verhoognaam 50 Cent, is 'n Amerikaanse kletskunstenaar, sanger, liedjieskrywer, akteur, televisievervaardiger, sakeman en belegger. Hy word ook herken onder die byname Fifty Cent en Fiddy Cent. Hy het bekendheid verwerf na die sukses van sy albums Get Rich or Die Tryin (2003) en The Massacre (2005). 50 Cent het multi-platinum status bereik met beide albums. Hy het al ongeveer 22 miljoen albums wêreldwyd verkoop.Thornburgh, Nathan (10 September 2007). 10 Questions for 50 Cent . Time. URL besoek op 13 September 2007.

50 Cent is gebore in Suid-Jamaika, Queens en het begin om met dwelms handel te dryf op twaalfjarige ouderdom gedurende die 1980's se kokaïenepidemie.Campion, Chris (12 Augustus 2005). Right on the money. The Observer. URL besoek op 22 Mei 2007. Nadat hy dwelmhandel verlaat het om 'n kletsmusiekloopbaan te volg is hy in 2000 nege keer geskiet. 

Na die vrystelling van sy album Guess Who's Back? in 2002, is 50 Cent ontdek deur die kletskunstenaar Eminem en het hy 'n platekontrak by Interscope Records geteken. Met die hulp van Eminem en Dr. Dre—wie sy eerste kommersiële suksesse vervaardig het—het hy een van die wêreld se kletskunstenaars met die hoogste verkope geword. In 2003 het hy sy eie platemaatskappy, G-Unit Records, gestig wat verskeie suksesvolle kletskunstenaars soos Young Buck, Lloyd Banks en Tony Yayo gevestig het. 50 Cent het in bekgevegte betrokke geraak met ander kletskunstenaars, wat Ja Rule, The Game, Fat Joe en onlangs ook Rick Ross ingesluit het. 

Hy streef ook 'n loopbaan as akteur na met verskynings in die semi-outobiografiese rolprent Get Rich or Die Tryin in 2005, 'n rolprent oor die Irakese oorlog genaamd Home of the Brave in 2006 en Righteous Kill in 2008.

 Lewe en musiekloopbaan 
 Vroeë lewe 
50 Cent, gebore Curtis Jackson III, het in die Suid-Jamaikaanse buurt van Queens in New York Stad sonder 'n pa grootgeword. Sy ma Sabrina, wat op vyftien geboorte aan hom geskenk het, het hom grootgemaak. Sabrina, 'n kokaïenhanelaar, het hom tot op agtjarige ouderdom grootgemaak toe sy vermoor is in 1983. Op drie-en-twintigjarige ouderdom het sy bewusteloos geword nadat haar drankie vergiftig is. Sy is in daardie toestand in haar woonstel gelaat met gas oopgedraai en die vensters toegemaak.Touré (3 April 2003). The Life of a Hunted Man . Rolling Stone. URL besoek op 22 Mei 2007.Samuels, Allison (21 Februarie 2007). The Flip Side of 50 Cent . MSNBC. URL besoek op 22 Mei 2007. Na haar dood het 50 Cent by sy grootouers se huis met agt ooms en tannies ingetrek.Otto, Jeff (6 September 2005). Interview: 50 Cent . IGN. URL besoek op 22 Mei 2007.Reid, Shaheem (7 November 2005). 50 Cent: Return to Southside. MTV. URL besoek op 22 Mei 2007. Hy onthou "My ouma het gesê 'Jou ma kom nie huistoe nie. Sy gaan nie terugkom om jou op te laai nie. Jy gaan nou saam met ons bly.' Dis toe ek begin aanpas het om op straat te oorleef".Reid, Shaheem (12 Februarie 2003). 50 Cent: Money to Burn. MTV. URL besoek op 22 Mei 2007. 50 Cent het saam met sy neef Michael Francis (ook bekend as Two Five) grootgeword, wat die bynaam "25 Cent" gekry het omdat hy sy jonger ewebeeld was.  Francis is vandag 'n kletskunstenaar onder die naam "Two Five".Associated Press (December 23, 2005). Two Five says success has changed 50 Cent . MSNBC. URL besoek op 22 Mei 2007.

50 Cent het begin boks op die ouderdom van elf. Op veertien het 'n buurman 'n boksgimnasium geopen vir kinders van die omgewing. "As ek nie tyd gemors het in die skool nie het ek geskerm in die gimnasium of kokaïen op straat verkoop", onthou hy.Weiner, Jonah (Augustus 2007). 33 Things You Should Know About 50 Cent. Blender. URL besoek op 30 September 2007. In die middel 1980's het hy in die Junior Olimpiese Spele deelgeneem aan amateur boks. Hy herinner, "Ek was kompeterend in die kryt en hip-hop is ook kompeterend... Ek dink kletskunstenaars berei hulself voor soos boksers sodat elkeen voel hy is die kampioen".Reid, Shaheem (25 Februarie 2005). All Eyes on 50 Cent: The Sequel. MTV. URL besoek op 22 Mei 2007.

Op twaalfjarige ouderdom het 50 Cent begin handel dryf met verdowingsmiddels terwyl sy grootouers gedink het hy is besig met buitemuurse aktiwiteite by die skool.The Phenomenon '50 Cent' Revealed. Female First (1 Februarie 2006). URL besoek op 21 Mei 2008.  Hy het ook gewere en dwelmgeld skooltoe gevat. In graad tien is hy deur 'n metaalverklikker uitgevang by die Andrew Jackson Hoërskool. Hy het later gesê "Ek was verbouereerd om so gearresteer te word... Nadat ek gearresteer is het ek opgehou om dit weg te steek. Ek het [openlik] vir my ouma gesê 'Ek verkoop dwelms'".

Op 29 Junie 1994 is 50 Cent gearresteer omdat hy gehelp het om vier buisies kokaïen aan 'n geheime polisie-offisier te verkoop. Drie weke later is hy weer gearresteer toe die polisie sy huis deursoek het en heroïne, tien onse kokaïne en 'n geweer gekry het. Sy vonnis was drie tot nege jaar gevangenisstraf, maar hy het dit reggekry om ses maande in 'n boot camp- 'n skok gevangesetting in Amerika waar strawwe militêre opleiding op gevangenis uitgeoefen word- uit te dien. Hy het sy Algemene Opvoedingsontwikkeling (General Education Development) in die boot camp geslaag.

Later het hy het gesê dat hy nie self kokaïne gebruik het nie maar dat hy dit net verkoop het.The Smoking Gun: 50 Cent. The Smoking Gun (27 Februarie 2003). URL besoek op 22 Mrei 2007.Dave (2 November 2003). 50 Cent Interview on Howard Stern Show . Rap News Network. URL besoek op 22 Mei 2007. Hy het die bynaam "50 Cent" aangeneem as 'n metafoor vir "change" (wat sinspeel op kleingeld asook verandering).Interview w/ 50 Cent. AOL Music (1 Augustus 2003). URL besoek op 22 Mei 2007. Die naam is afgelei van Kelvin Martin, 'n 1980's Brooklynrower wat bekend gestaan het as "50 Cent".  50 Cent het die naam gekies "want dit sê alles wat ek wil sê. Ek is dieselfde tipe persoon wat 50 Cent was. Ek sorg vir myself op enige moontlike manier".Boots, Tone (3 Augustus 2005). Get Rich or Die Trying . Stuff. URL besoek op 22 Mei 2007.

 1996–2000: Vroeë loopbaan 
50 Cent het begin met kletsmusiek in 'n vriend se kelder waar hy 'n plaatspeler gebruik het om oor instrumentele musiek op te neem."La Méthode Cauet" (2006). TF1.  In 1996 het 'n vriend hom aan Jam Master Jay van Run-DMC voorgestel wat aan die bestuur van Jam Master Jay Records gestaan het.  Jay het hom geleer hoe om mate uit te tel, refreine te skryf, liedjies te struktureer en hoe om 'n opname te maak.Youngs, Ian (23 Desember 2002). 50 Cent: The $1m rapper. BBC Nuus. URL besoek op 16 Augustus 2007.Tarek, Shams (16 Mei 2003). Jamaica’s ‘Own Bad Guy' 50 Cent Making Good in the Music Biz . Queens Press. URL besoek op 22 Mei 2007.  50 Cent se eerste amptelike optrede was met 'n lied genaamd React met die groep Onyx op hulle 1998-album Shut 'Em Down.  Hy het erkenning aan Jam Master Jay gegee as 'n invloed wat hom gehelphet om sy skryfvermoë van vassteekwysies te verbeter. Jay produced 50 Cent's first album, however it was never released.  In 1999, nadat hy Jam Master Jay verlaat het, het die vervaardigers van verskeie platinum-albums, Trackmasters, kennis geneem van 50 Cent en hy het 'n kontrak met Columbia Records geteken.  Hulle het hom na 'n ateljee in die noorde van die staat New York waar hy ses-en-dertig liedjies in twee weke opgelewer het.  Agtien daarvan is in sy eerste nie-amptelike album, Power of the Dollar in 2000, opgeneem.Biography. 50cent.com. URL besoek op 22 Mei 2007. Hy het ook die uitgediende Hollow Point Entertainment met sy voormalige G-Unit vennoot, Bang 'Em Smurf.Chery, Carl (18 Mei 2004). 50 Cent's a Fake, Says Ex-G-Unit Member, Bang Em Smurf . SOHH. URL besoek op 5 Junie 2007.Williams, Houston (Februarie 2004). Bang'em Smurf: Life after G-Unit. AllHipHop. URL besoek op 20 Julie 2007.

50 Cent se gewildheid het begin toeneem na die suksesvolle dog kontroversiële klandestiene treffer, "How to Rob", wat hy in 'n halfuur geskryf het in 'n motor oppad na die ateljee.50 Cent. From Pieces to Weight Part 5. MTV. URL besoek op 22 Mei 2007.  Die snit verduidelik op komiese wyse hoe hy bekende kunstenaars sou besteel.  Hy het die gedagtegang agter die inhoud van die liedjie verduidelik soos volg verduidelik: "Daar is 'n honderd kunstenaars by die platemaatskappy, jy moet jouself onderskei van daardie groep en jouself relevant maak".  Kletskunstenaars soos Jay-Z, Kurupt, Sticky Fingaz, Big Pun, DMX, Wyclef Jean en die Wu-Tang Clan het gereageer op die liedjie en Nas, wat die liedjie positief ontvang het, het 50 Cent uitgenooi om op 'n promosionele toer vir sy Nastradamus-album saam met hom te gaan. Die liedjie was bedoel om saam met "Thug Love" met Destiny's Child vrygestel te word maar twee dae voor daar begin sou word om "Thug Love" se musiekvideo te verfilm is 50 Cent geskiet en opgeneem in die hospitaal as gevolg van die wonde.Ninja (Desember 2002). 50 Cent Interview. Dubcnn. URL besoek op 22 Mei 2007.

 2000–2001: Skietvoorval 
On 24 Mei 2000, is 50 Cent deur 'n skieter (die vermeende skieter was Darryl "Hommo" Baum) buite sy ouma se huis in Suid-Jamaika, Queens.  Hy het in 'n vriend se kar geklim maar is gevra om juwele te gaan haal.  Sy seun was in die huis en sy ouma in die voortuin.  Toe hy terugkom by die kar het 'n ander motor nader getrek.  'n Aanvaller het 50 Cent van die linkerkant genader met 'n 9 mm pistool en het nege skote op kort afstand afgevuur.  50 Cent is nege keer gewond: in die hand ('n rondte het sy regterduim getref en by sy pinkie uitgekom), arm, heup, albei bene, borskas en linker wang.Tyrangirl, Josh (17 Februarie 2003). Rap's Newest Target . Time. URL besoek op 22 Mei 2007.  Die wond aan sy gesig het 'n geswelde tong, die verlies van 'n verstandtand en slordige uitspraak tot gevolg gehad.Get Rich or Die Tryin': The Movie (2003) (bonus documentary DVD). Interscope Records.  Sy vriend het ook 'n wond aan die hand opgedoen.  Hulle is na die hospitaal geneem waar 50 Cent dertien dae deurgebring het.  Die vermeende skieter, Darryl Baum, is drie weke later oorlede.Chery, Carl (24 Oktober 2005). 50 Cent Shot by "Hommo" Reveals Tell-All Book . SOHH. URL besoek op 22 Mei 2007.  Darryl Baum was ook 'n goeie vriend en lyfwag van Mike Tyson.Tyson In Hit Bid: Witness – New York Post

50 Cent herinner die voorval só:  "Dit gebeur so vinnig dat jy nie eens kans kry om terug te skiet nie... Ek was die heeltyd bang... Ek het in die tru-spieël gekyk en het gedink, 'O *$%, iemand het my in die gesig geskiet!  Dit brand, brand, brand."  In sy gedenkskrif, From Pieces to Weight: Once upon a Time in Southside Queens, skryf hy, "Nadat ek nege keer op kort afstand geskiet is en oorleef het, het ek begin dink dat ek 'n doel in die lewe het... Hoeveel meer skade kon daardie nie doen nie?  Net 'n duim na links of regs en ek is weg".  Vir die eerste ses weke na die voorval het hy 'n loopraam gebruik en na vyf maande het hy volkome herstel.  Toe hy die hospitaal verlaat het, het hy in die Pocono-gebergte gewoon met sy meisie van daardie tyd en sy seun.  Sy oefenregiem het hom gehelp om sy gespierde liggaamsbou te vorm.Jenkins, Sacha (9 Julie 2007). I Was There . XXL. URL besoek op 31 Julie 2007.

Terwyl hy in die hospitaal was het 50 Cent 'n platekontrak by Columbia Records geteken.  Hy is egter deur die maatskappy laat vaar en is op die "swart lys" van die plate-industrie geplaas na uitgevind is dat hy geskiet is.  Hy het na Kanada gereis omdat hy nie 'n ateljee in die V.S.A. kon kry om mee te werk nie.Mace, Francis (6 September 2005). Surveilling 50 Cent. The Smoking Gun. URL besoek op 22 Mei 2007.Weiner, Jonah (April 2005). Dear Superstar: 50 Cent. Blender. URL besoek op 22 Mei 2007.  Saam met sy sakevennoot, Sha Money XL, het hy meer as dertig liedjies vir mengelbandjies, met die doel om 'n reputasie op te bou.  50 Cent se gewildheid het toegeneem en in 2002 het hy 'n onafhanklike mengelbandjie vrygestel genaamd Guess Who's Back?.  Hy het daardeur aandag getrek en het, met die ondersteuning van G-Unit het hy aangehou musiek maak.  Hulle het 'n mengelbandjie genaamd 50 Cent Is the Future vrygestel met die hersiene werk Jay-Z en Raphael Saadiq.

 2002–hede: Opgang na gewildheid 

In 2002 het Eminem na 'n kopie van 50 Cent se Guess Who's Back? CD geluister.  Hy het die CD gekry deur middel van 50 Cent se prokureur wat saam met Eminem se bestuurder, Paul Rosenberg, gewerk het.  Eminem was beïndruk met die album en het vir 50 Cent genooi om na Los Angeles te vlieg waar hy aan Dr. Dre voorgestel is.  Nadat hy 'n platekontrak van een miljoen dollar geteken het, het 50 Cent die mengelbandjie No Mercy, No Fear vrygestel.  Dit het een nuwe liedjie genaam "Wanksta" ingesluit, wat op Eminem se 8 Mile-klankbaan geplaas is.  Hy het ook aangesluit by Chris Lighty se Violator Management en Sha Money XL se Money Management Group.

links|duimnael|In Bangkok, Thailand, 26 Februarie 2006
In Februarie 2003 is 50 Cent se kommersiële debuutalbum Get Rich or Die Tryin vrygestel.  Allmusic het dit beskryf as "waarskynlik die mees opbelgase debuutalbum van 'n kletskunstenaar in ongeveer 'n dekade".Birchmeier, Jason. Get Rich or Die Tryin' Review. Allmusic. URL besoek op 22 Mei 2007.  Rolling Stone het gemerk dat die album "dark synth grooves, buzzy keyboards and a persistently funky bounce" het met 50 Cent wat die produksie komplementeer in 'n "onverstoorbare, ontspanne vloei".Hoard, Christian (6 Maart 2003). Get Rich or Die Tryin' Review . Rolling Stone. URL besoek op 22 Mei 2007.  Dit het op nommer een op die Billboard 200 gedebuteer met verkope van 872,000 in die eerste vier dae.Gundersen, Edna (3 September 2005). 'Massacre' sales top one million. USA Today. URL besoek op 22 Mei 2007.  Die eerste treffer, "In da Club", wat deur The Source tydskrif aangeteken is vir die "blaring horns, funky organs, guitar riffs and sparse hand claps",Rosario, Boo (Maart 2003). "Record Report". The Source, p. 192. het 'n Billboard-rekord verbeter as die liedjie wat die meeste binne 'n week geluister is in die geskiedenis van die radio.Timeline. Rock on the Net. URL besoek op 22 Mei 2007.

Interscope het vir 50 Cent sy eie platemaatskappy, G-Unit Records in 2003 gegee.Winston, Dallas (9 April 2003). G-Unit Records Signs with Interscope. AllHipHop. URL besoek op 20 Julie 2007.  Hy het kontrakte met Lloyd Banks, Tony Yayo en Young Buck geteken as die gevestigde lede van G-Unit.  The Game (kletskunstenaar) het later ook aangesluit deur 'n gesamentlike onderneming met Dr. Dre se Aftermath Entertainment.  In Maart 2005 het 50 Cent se tweede kommersiële album, The Massacre, 1.14 miljoen eenhede binne die eerste vier dae verkoop—die hoogste in 'n verkorte verkoopsiklus— en was nommer een op die Billboard 200 vir ses weke.Whitmire, Margo (15 April 2005). 50's 'Massacre' Extends Chart Lead to 6th Week. Billboard. URL besoek op 13 Junie 2007.  Hy het die eerste solo-kunstenaar geword wat drie treffers op die Billboard se top vyf in dieselfde week gehad het met "Candy Shop", "Disco Inferno" en "How We Do".Montgomery, James (9 Maart 2005). 50 Cent's The Massacre Makes Huge Chart Debut. MTV. URL besoek op 22 Mei 2007.  Rolling Stone het aangeteken dat "50 se geheime wapen is sy sangstem — die misleidende amateur-klinkende tenoor neurie wat hy aanwend op omtrent elke refrein".Brackett, Nathan (10 Maart 2005). The Massacre Review . Rolling Stone. URL besoek op 22 Mei 2007.

duimnael|From left: Met Olivia (sanger), Lloyd Banks en Young Buck in Bangkok, Thailand, Februarie 2006
Na The Game se vertrek het 50 Cent platekontrakte met Olivia en die kletsveterane Mobb Deep vir G-Unit Records geteken.  Spider Loc, M.O.P. en Young Hot Rod het later ook by die maatskappy aangesluit.Reid, Shaheem (2 September 2005). 50 and Mase: The Pastor Isn't Officially G-Unit Yet, But a Song Is Already out. MTV. URL besoek op 31 Mei 2007.Chery, Carl (27 Mei 2005). Pulse Report: M.O.P. Signs to G-Unit . SOHH. URL besoek op 22 Junie 2007.  50 Cent het belangstelling getoon om met kletskunstenaars buite G-Unit Records te werk, soos Lil' Scrappy van BME Recordings, LL Cool J van Def Jam, Mase van Bad Boy Records en Freeway van Roc-A-Fella, met van wie hy al saamgewerk het.Black, Bea (8 Februarie 2006). Roc-A-Fella Rapper Freeway Collaborating with G-Unit for New Album. AllHipHop. URL besoek op 22 Julie 2007.  In September 2007 is sy derde album Curtis vrygestel, wat deur sy lewe voorGet Rich or Die Tryin.Reid, Shaheem (27 April 2007). 50 Cent Talks Timberlake Collabo, Star-Studded New LP Curtis. MTV. URL besoek op 4 Oktober 2007.  Dit het op nommer twee op die Billboard 200 gedebuteer met verkope van 691,000 eenhede in die eerste week,Mayfield, Geoff (18 September 2007). Kanye Crushes 50 Cent in Huge Album Sales Week. Billboard. URL besoek op 4 Oktober 2007. onder Kanye West se Graduation, met wie hy 'n verkoopskompetisie gehad het omdat albei albums op dieselfde dag vrygestel is.  Hy het op TRL op 10 September 2008 bevestig dat sy vierde album, Before I Self Destruct, gereed sal wees om November vrygestel te word.  Op 18 Mei 2009 het 50 Cent 'n liedjie getitel "Ok, You're Right" vrygestel. Die liedjie is vervaardig deur Dr. Dre en gaan in Before I Self Destruct ingesluit word.

 Nie-musiekprojekte 
50 Cent het homself gevestig in 'n verskeidenheid van velde.  In November 2003 het hy 'n vyf-jaar transaksie met Reebok aangegaan om 'n "G-Unit Seilskoen" reeks as deel van sy G-Unit Klerasiemaatskappy te versprei.Reebok and 50 Cent Announce the Successful Launch of New "G-Unit Collection by RBK" Footwear. Reebok (13 November 2003). URL besoek op 22 Mei 2007.Leeds, Jeff (26 Desember 2004). $50 Million for 50 Cent. The New York Times. URL besoek op 9 Junie 2007.  Hy het die agtergrondstem as die protagonis in die video-speletjie, 50 Cent: Bulletproof verskaf, wat vir PlayStation 2, Xbox, en die PlayStation Portable vrygestel is.  Die opvolg, 50 Cent: Blood on the Sand, is vroeg in 2009 vrygestel.Totilo, Stephen (26 Maart 2008). 50 Cent Video Game Exclusive: 'Blood On The Sand' Details, First Images Revealed. MTV. URL besoek op 27 Maart 2008  Hy het met Glacéau saamgewerk om 'n vitamine-water drankie genaamd "Formula 50" te skep.  In 2007 het Coca-Cola Glacéau vir 4.1 miljard (Amerikaanse biljoen) dollar gekoop.  Forbes het geraam dat 50 Cent, wat 'n aandeel in die maatskappy gehad het, 100 miljoen dollar na belasting ontvang het.Goldman, Lea (30 September 2007). Forbes and 50 Cent 'Get Money' . Forbes. URL besoek op 30 September 2007.  Hy het ook met Right Guard saamgewerk om 'n liggaamsproei genaamd Pure 50 RGX Body Spray en 'n kondoom-reeks genaamd Magic Stick Condoms bekend de stel,kyte: The Official HNIC2  Channel: 01/10/2008 . Kyte (10 Januarie 2008). URL besoek op 13 Januarie 2008. waarvan hy beplan het om 'n deel van die opbrengs vir MIV-bewustheid te skenk.Mirchandani, Raakhee (5 Januarie 2007). The Merchant of Menace. New York Post. URL besoek op 22 Mei 2007.  50 Cent het 'n multi-jaar transaksie met Steiner Sports aangegaan om sy memorabilia te verkoop.Black Widow (4 Mei 2008). 

In 2005 het 50 Cent 'n kameeverskyning op The Simpsons-episode, "Pranksta Rap" gemaak waarin hy die gek skeer met sy wetlike moeilikhede.  In dieselfde jaar het hy saam met Terrence Howard in die semi-outobiografiese rolprent, Get Rich or Die Tryin gespeel.  Hy was ook te sien in die 2006 rolprent Home of the Brave as 'n soldaat wat getraumatiseerd huistoe kom na die Irakse Oorlog nadat hy 'n Irakse vrou doodgeskiet het.Topel, Fred (12 Desember 2006). CraveOnline Talks to 50 Cent . Crave Online. URL besoek op 22 Mai 2007.  50 Cent werk aan 'n rol as 'n vegter in 'n Angolese staatsgevangenis saam met Nicholas Cage, en het teenoor Al Pacino en Robert De Niro in 2008 se Righteous Kill gespeel wat handel oor die dood van 'n polisieman.Brevet, Brad (11 Desember 2006). Interview: 50 Cent on 'Home of the Brave'. Rope of Silicon. URL besoek op 22 Mei 2007.  Verder het hy die rolprentvervaardigingsmaatskappye G-Unit Films in 2007 en Cheetah Vision in 2008 begin.Rock Steady Eddy (22 Januarie 2008). The Economics Behind 50 Cent's New Film Production Company . Woohah. URL besoek op 18 Februarie 2008.For The Record: Quick News on Eminem, Ciara, Ludacris, Ne-Yo, Slayer, Marilyn Manson, Nas, Public Enemy & More. MTV (23 Maart 2007). URL besoek op 22 Mei 2007.  In Augustus 2007 het 50 Cent planne bekend gemaak om 'n dieet aanvullingsmaatskappy saam met sy rolprent Spectacular Regret te lanseer.Jokesta (21 Augustus 2007). 50 Cent launches dietary supplement company . Def Sounds. URL besoek op 21 Augustus 2007.

duimnael|50 Cent en Val Kilmer, 2009
Kort voor sy verskyning in Get Rich or Die Tryin het 50 Cent 'n gedenkskrif omtrent sy lewe en hoe hy sukses bereik het bekend gestel, getiteld From Pieces to Weight: Once upon a Time in Southside Queens.  Op 4 Januarie 2007 het hy sy G-Unit Books drukkersnaam by die Time Warner Gebou bekend gestel.Strong, Nolan (2 Januarie 2007). 50 Cent to Launch G-Unit Books, Meet Fans. AllHipHop. URL besoek op 20 Julie 2007.  Hy was ook mede-skrywer aan The Ski Mask Way, 'n roman omtrent 'n kleinskaalse dwelmhandelaar wat probeer om sy werkgewer te beroof, wat in 'n rolprent omskep gaan word.  50 Cent het gesê hy het Robert Greene se The 33 Strategies of War gelees en met dié skrywer gewerk aan 'n boek genaamg The 50th Law wat 'n stedelike kyk na The 48 Laws of Power is.Richburg, Chris (6 Februarie 2007). '48 Laws' Author Robert Greene Working with 50 Cent on New Book, QD3 on New Film. AllHipHop. URL besoek op 20 Julie 2007.  In Mei 2008 het 50 Cent met die Suid-Afrikaanse miljardêr, Patrice Motsepe saamgespan om 'n gesamentlike onderneming te smee wat platinum verkoop met 50 Cent se handelsmerk op.

50 Cent het ook 'n realiteitstelevisiereeks op MTV begin getitel 50 Cent: The Money and the Power; die wenner, Ryan Mayberry, het 'n 100,000 dollar belegging van 50 Cent gewen.

 Filmografie 
 Rolprente 
 2003: Beef
 2005: Get Rich or Die Tryin'''
 2006: Vengeance 2006: Home of the Brave 2008: Righteous Kill 2009: Rap Therapy 2009: Dead Man Running 2010: Caught in the Crossfire 2010: Gun 2010: The Best of: BlacksInActionTV.Com 2011: Limelight 2011: All Things Fall Apart 2011: Setup 2012: How to Make Money Selling Drugs 2012: Freelancers 2012: Fire with Fire 2012: Keenan Cahill's story 2012: Money, Power, Respect: Hip Hop Billion Dollar Industry 2013: Escape Plan 2013: The Frozen Ground 2015: Spy 2018: Den of Thieves 2018: Blinded 2 The Pursuit B.M.F. Den of Thieves 2 Homecoming Televisiereekse 
 2000: Access Granted 2003: Interscope Presents 'The Next Episode 2004: Fuse 100%
 2005: The Life & Rhymes of...
 2006: Morning Glory
 2006: Amazon Fishbowl with Bill Maher
 2007: Var misin? Yok musun?
 2008: 50 Cent: The Money and the Power
 2009: Check It Out! Video
 2009: Unique Whips: Special Edition
 2010: Pop Profiles
 2011: Funk Flex Full Throttle
 2013: Dream School
 2014: Power
 2014: M3 Countdown
 2015: Patti LaBelle's Place
 2017: 50 Central

 Televisierolprente 
 2003: Fromage 2003
 2003: MTV Does Miami
 2003: Hip Hop Babylon 2
 2003: Boogie special: 50 Cent
 2003: Voodoo Music Experience 2003
 2004: Brit Awards 2004
 2004: The Evolution of Eminem
 2004: Notarized: Year End Video Countdown
 2005: 101 Sexiest Celebrity Bodies
 2005: BBQ Pool Party
 2005: Stars on Trial
 2005: Brain Fart
 2005: MTV Spring Break: Cancun 2005
 2006: Forbes Celebrity 100: Who Made Bank?
 2007: The World Awaits: De La Hoya vs. Mayweather
 2007: Elvis: Viva Las Vegas
 2007: Fashion Rocks
 2007: MySpace Live: 50 Cent at the Hammerstein Ballroom
 2008: The Duchess in Hull
 2008: Total Finale Live
 2008: New Year's Eve with Carson Daly
 2011: VH1 Divas Celebrates Soul
 2012: The 6th Annual CNN Heroes: An All-Star Tribute
 2014: Daytona 500: Bash at the Beach
 2017: The Game: From the street to Wall Street
 2018: Power The Fifth Season Premiere
 Tomorrow, Today

 Video's 
 2003: 50 Cent: The New Breed
 2003: Hip Hop Uncensored Vol. 5: The Greatest Shows on Earth
 2003: 50 Cent: In da Club
 2003: Eminem: Sing for the Moment
 2003: 50 Cent Feat. Snoop Dogg & G-Unit: P.I.M.P., Remix
 2004: Beef II
 2004: Groupie Love
 2004: Eminem: Like Toy Soldiers
 2004: The Game Feat. 50 Cent: How We Do
 2004: Lloyd Banks: On Fire
 2004: Lloyd Banks: I'm So Fly
 2005: The MC: Why We Do It
 2005: Letter to the President
 2005: The Game: Documentary
 2005: 50 Cent: The Massacre - Special Edition
 2005: Beef III
 2005: 50 Cent: Refuse 2 Die
 2005: The Infamous Times, Volume I: The Original 50 Cent
 2005: 50 Cent Feat. Olivia: Candy Shop
 2005: The Game Feat. 50 Cent: Hate It or Love It
 2005: 50 Cent: Hustler's Ambition
 2005: 50 Cent: Window Shopper
 2006: A Portrait of an Artist: The Making of 'Get Rich or Die Tryin'''
 2006: The Come Up 2006: Eminem: You Don't Know 2006: Lloyd Banks Feat. 50 Cent: Hands Up 2006: Lloyd Banks Feat. 50 Cent: Cake 2007: 50 Cent Feat. Justin Timberlake: Ayo Technology 2008: Onyx: 15 Years of Videos, History & Violence 2009: Streets of Blood 2009: Before I Self Destruct 2009: Eminem: We Made You 2009: Eminem Feat. Dr. Dre & 50 Cent: Crack a Bottle 2009: 50 Cent Feat. Ne-Yo: Baby by Me 2010: Jeremih Feat. 50 Cent: Down on Me 2010: YG Feat. 50 Cent, Snoop Dogg & Ty$: Toot It and Boot It - Remix 2011: Blood Out 2011: Nicole Scherzinger Feat. 50 Cent: Right There 2011: Lloyd Banks Feat. Jeremih: I Don't Deserve You 2013: 50 Cent Talks Kendrick 'Control' Verse + Kidd Kidd w/ Hot 97 2014: Escape Plan: Clash of the Titans 2014: Capturing the Prince 2015: Southpaw: Inside the Ring 2015: Screen Actors Guild Q&A with the Cast of 'Southpaw
 2018: Uncle Murda Feat. Casanova, 6ix9ine & 50 Cent: Get the Strap

 Verwysings 

 Eksterne skakels 

  Amptelike webwerf

  Aftermath Entertainment bladsy
  Shady Records
  G-Unit Records
  Violator Management Company
  50 Cent portal

Kategorie:Amerikaanse entrepreneurs
Kategorie:Amerikaanse sangers
Kategorie:Amerikaanse vervaardigers
Kategorie:Afro-Amerikaners
Kategorie:Kletsrymers
Kategorie:Geboortes in 1975
Kategorie:Lewende mense
Kategorie:Amerikaanse manlike akteurs van die 21ste eeu
Kategorie:Amerikaanse rolprentvervaardigers